Philip Aminoff

Philip Gustav Aminoff (s. 6. lokakuuta 1962 Helsinki) on suomalainen ekonomi, yrittäjä, yritysjohtaja ja hallitusammattilainen.
Perhe.
Aminoffin isovanhemmat ovat yritysjohtaja Cecil Aminoff ja Dorrit Greuling. Kauppaneuvos Walter Greuling on Aminoffin isoisoisä.
Koulutus.
Aminoff valmistui kauppatieteiden maisteriksi Svenska Handelshögskolanista vuonna 1986 ja suoritti MBA-tutkinnon Ranskassa, Fontainebleaun Inseadissa vuonna 1990.
Ura.
Aminoff työskenteli Hankenissa assistenttina vuosina 1985–1987. Hän oli Mercantilen tuotepäällikkö vuosina 1987–1989 ja Boehringer Mannheimin osastopäällikkö 1990–1993. Vuosina 1993–1998 Aminoff työskenteli Electrosonic Limitedin toimitusjohtajana.
Vuodesta 1994 Aminoff on ollut perheensä omistaman Helvar Merca Oy Ab:n hallituksen jäsen. Vuosina 1998–2000 hän toimi yrityksen toimitusjohtajana, vuosina 2000–2002 hallituksen varapuheenjohtaja ja vuodesta 2013 puheenjohtajana. Vuodesta 2002 hän on ollut myös perheensä omistuksessa olevan Electrosonic Group Oy Ab:n hallituksen puheenjohtaja. Hän on istunut myös muissa perheensä omistamien yritysten hallituksissa kuten Veho Group Oy Ab:ssä, jossa hän on ollut hallituksen jäsen vuodesta 1990 ja varapuheenjohtaja vuodesta 2013. Hän on ollut myös Mercantilen hallituksen jäsen.
Aminoff on ollut keskinäisen vakuutusyhtiö LähiTapiolan hallintoneuvoston jäsen vuosina 2003–2014 ja hallituksen jäsen vuodesta 2014. Aminoff oli Myllykoski Oyj:n hallituksen jäsen 2002-2007. Aminoff oli Pauligin hallituksen jäsen vuosina 1997–2011 ja puheenjohtaja vuosina 2011–2014. Lisäksi hänet on valittu MTC Flextekin, Boca Holding AG:n, Antti Ahlström Perilliset Oy:n, Transmeri Groupin ja Otava Oy:n hallituksen jäseneksi sekä A. Ahlström Oy:n hallintoneuvoston jäseneksi.
Vuonna 2024 Aminoff oli Tenetorin, Helvar Mercan ja Helectronicin hallituksen puheenjohtaja sekä Vehon, Helvarin, Fastemsin ja Electrosonicin hallituksen varapuheenjohtaja. Hän oli myös MTC Flextekin, Boca Holding AG:n, Otavan ja Transmeri Groupin hallituksen jäsen sekä LähiTapiola Vahinkovakuutuksen hallintoneuvoston jäsen. 
Aminoffia pidetään perheyritysten asiantuntijana. Hän toimi eurooppalaisten perheyritysliittojen kattojärjestön European Family Businesses (EFB-GEEF) hallituksen jäsenenä vuosina 2006–2007 ja puheenjohtajana 2008–2012. Aminoff toimi Perheyritysten liiton puheenjohtajana 2017-2020. Aminoff toimi Hallitusammattilaiset ry:n puheenjohtajana 2020-2021. Hänet valittiin Directors' Institute Finland'n puheenjohtajaksi vuonna 2016. 
Hän oli Euroopan unionin Enterprise Policy Group'n Business Chamber'n jäsen 2007–2012. Aminoff on the European School of Management and Technology'n Hidden Champions Institute'n neuvonantaja. 
Aminoff toimi EY:n The Entrepreneur of the Year -kilpailun hallituksen jäsenenä 2010-2014 ja tuomariston puheenjohtajana 2014-2016. 
Aminoff valittiin Saksalais-Suomalaisen kauppakamarin hallituksen jäseneksi vuonna 2010, varapuheenjohtajaksi vuonna 2014 ja myöhemmin puheenjohtajaksi. Aminoff kutsuttiin Saksalais-Suomalaisen kauppakamarin valtuuskunnan puheenjohtajaksi vuonna 2023. 
Aminoff on Suomalais-ruotsalaisen kauppakamarin hallituksen jäsen. 
Aminoff nousi Hankenin alumnineuvoston puheenjohtajaksi vuonna 2005. Aminoff valittiin Hankenin vuoden alumniksi vuonna 2009. Aminoff toimi Hankenin hallituksen jäsenenä 2013-2014 ja hän on Hankenin alumnisuurlähettiläs. Aminoff kuuluu Hankenin Black Hermes -suurlahjoittajien joukkoon.
Hän on tukenut Aalto-yliopiston toimintaa lahjoituksin. 
Aminoff oli kauppa- ja teollisuusministeriön perheyritystyöryhmän puheenjohtaja 2004-2005. Hän oli valtioneuvoston kanslian kasvutyöryhmän jäsen 2009-2010. Aminoff toimi työ- ja elinkeinoministeriön kotimaisen omistajuuden ohjelman työryhmän varapuheenjohtajana 2020-2021. Aminoff lahjoitti varoja Aalto yliopiston kauppakorkeakoulun omistajuuden professuurin luomiseksi. Aminoff tunnetaan omistajuuden ja vastuullisuuden puolestapuhujana. 
Aminoff on toiminut Suomen Johanniittain apu ry - Johanniterhjälpen i Finland rf:n puheenjohtajana ja Deutsche Evangelisch-Lutherische Gemeinde in Finnland kirkkovaltuuston jäsenenä. Hän on Meripuolustussäätiön hallintoneuvoston jäsen.
Hän toimii kansainvälisen Family Business Networkin lähettiläänä. 
Kunnianosoitukset.
Ruotsinkielinen kauppakorkeakoulu Hanken myönsi Aminoffille kauppatieteiden kunniatohtorin arvon lokakuussa vuonna 2024.
Ritarikunnat.
Tasavallan presidentti Sauli Niinistö myönsi Aminoffille Suomen Valkoisen Ruusun komentajamerkin vuonna 2021.